cyanic-selkie/wikianc huggingface dataset:
কিউবার কমিউনিস্ট পার্টি
মতাদর্শ
বিশ্বের অন্যান্য শাসক কমিউনিস্ট পার্টি যেমন, ভিয়েতনামের কমিউনিস্ট পার্টি, চিনের কমিউনিস্ট পার্টি, লাও গণবিপ্লবী পার্টি, ইত্যাদির সাথে তুলনামূলক বিচারে কিউবার কমিউনিস্ট পার্টি মার্ক্সবাদ-লেনিনবাদ অনুশীলনে তাদের কট্টরপন্থী অবস্থানে প্রবল ভাবে অনড় থেকেছে। কিউবার পার্টি এখনও প্রথাগত সমাজতান্ত্রিক ধারণার প্রতি গভীরভাবে দায়বদ্ধ থাকার পরিচয় দিয়ে চলেছে। অন্যান্য শাসক কমিউনিস্ট পার্টিসমূহের রীতি মেনে কিউবার কমিউনিস্ট পার্টি এখনও অর্থনৈতিক সংস্কারের পথে হাঁটেনি, যদিও সোভিয়েত ইউনিয়নের পতনের পর আর্থিক ভর্তুকির অভাবে কিছু কিছু ক্ষেত্রে তারা বাজার অর্থনীতিকে স্বাগত জানাতে বাধ্য হয়েছে। বিশ্বের অন্যান্য দেশে কমিউনিস্ট আন্দোলনকে প্রত্যক্ষ সমর্থন করার ক্ষেত্রেও কিউবার কমিউনিস্ট পার্টি অগ্রণী ভূমিকা পালন করেছে। এক্ষেত্রে তাদের সর্বাধিক তাৎপর্যপূর্ণ আন্তর্জাতিক ভূমিকা ছিল অ্যাঙ্গোলায় কুইতো কুয়ানাভালের যুদ্ধে । কিন্তু সোভিয়েত পতনের পর প্রবল অর্থনৈতিক ঘাটতি তাদের এই নীতি থেকে সরে আসতে বাধ্য করে। কিন্তু কমিউনিস্ট পার্ট এখনও বিশ্বের উন্নয়নশীল দেশগুলিতে চিকিৎসক, ইত্যাদি প্রেরণ করে সাহায্যের হাত বাড়িয়ে থাকে। অতি সম্প্রতি কিউবার কমিউনিস্ট পার্টি ভেনেজুয়েলার উগো শাভেজের মত বিভিন্ন দেশের বামপন্থী নেতাদের সমর্থনের সিদ্ধান্ত গ্রহণ করেছে।
মুহাম্মাদ ইবনে আলী ইবনে আব্দাল্লাহ
thumb| মুহাম্মদ ইবনে আলী ইবনে আবদাল্লাহ (محمد بن علي بن عبد الله) বা মুহাম্মদ আল-ইমাম (৬৭৯/৮০ - ৭৪৪) আলী ইবনে আবদুল্লাহ ইবনে আল-আব্বাসের পুত্র এবং ইসলামী নবির মুহাম্মাদের (স) চাচা আল-আব্বাস ইবনে আবদুল মুত্তালিবেের প্রো পৌত্র ছিলেন। তিনি জর্ডানের হুমেইমায় জন্মগ্রহণ করেছিলেন। তিনি ছিলেন দুই প্রথম 'আব্বাসীদ খলিফা, আস-সাফাহ এবং আল-মনসুরের পিতা এবং তিনি আব্বাসীয় বংশের পূর্বসূরী ছিলেন।
মুখতার আল-থাকাফির বিদ্রোহ
আল-মুখতার ইমাম আল-হুসেনের প্রতিশোধ নেওয়ার ঘোষণা করার সময়, তিনি নিজেকে মুহাম্মদ ইবনে আল-হানাফিয়াহের (তার মতে প্রতিশ্রুত মেহেদী) প্রতিনিধি হিসাবে দাবি করেছিলেন।
কেসানাইটসের ষষ্ঠ ইমাম
মুহাম্মদ ইবনে আল-হানাফিয়াহের মৃত্যুর পরে কায়সানাইটের শিয়া ইমামিত্ব তার পুত্র আবু হাশিমের নিকট স্থানান্তরিত হয়ে আব্বাসীয় দাওয়া ও আব্বাসীয় বিপ্লবের পথ সুগম করেন।
সেবুয়ানো ভাষা
সেবুয়ানো ভাষা যা ভাষাভাষী মানুষের কাছে সাধারণ ভাবে বিনিসায়া নামে পরিচিত। এটি ফিলিপাইনের প্রায় এক কোটির অধিক মানুষের প্রধান ভাষা। এটি একটি অস্ট্রোনেশীয় ভাষা যা দক্ষিণ ফিলিপাইন, তথা কেন্দ্রীয় ভিসায়াসে, পূর্ব ভিসায়াসের পশ্চিমাংশে এবং মিন্দানাও এর সংখ্যাগরিষ্ঠ মানুষের মাঝে প্রচলিত। এটি মূলত সেবুয়ানো গোষ্ঠীর ভাষা। ফিলিপাইনে ফিলিপিনো ভাষার সর্বাধিক সংখ্যক ভাষাভাষী জনসংখ্যা রয়েছে, তবে ১৯৮০ এর দশক অবধি ফিলিপাইনে সবচেয়ে বেশি ভাষা-ভাষী জনসংখ্যা ছিল সেবুয়ানো ভাষার। এটি এখন পর্যন্ত ভিসায়ন ভাষাগুলির মধ্যে সর্বাধিক বিস্তৃত।
সুভাষ সরকার
সুভাষ সরকার (জন্ম ২৫ নভেম্বর ১৯৫৩) একজন ভারতীয় স্ত্রীরোগ বিশেষজ্ঞ চিকিৎসক এবং রাজনীতিবিদ। তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে পশ্চিমবঙ্গের বাঁকুড়া থেকে ভারতের সংসদের নিম্নকক্ষ লোকসভায় নির্বাচিত হন।  তিনি বর্তমানে দ্বিতীয় মোদী সরকারের শিক্ষা মন্ত্রণালয়ে কেন্দ্রীয় প্রতিমন্ত্রী হিসাবে দায়িত্ব পালন করছেন।
রাজনৈতিক পেশা
বাম|থাম্ব| রাষ্ট্রপতি, শ্রী [[রাম নাথ কোবিন্দ 7 জুলাই, 2021 তারিখে নয়াদিল্লিতে রাষ্ট্রপতি ভবনে একটি শপথ গ্রহণ অনুষ্ঠানে সুভাষ সরকারকে প্রতিমন্ত্রী হিসাবে শপথ পড়াচ্ছেন।]] তিনি ২০১৯ সালের ভারতীয় সাধারণ নির্বাচনে ভারতীয় জনতা পার্টির প্রার্থী হিসাবে বাঁকুড়া থেকে প্রতিদ্বন্দ্বিতা করেছিলেন এবং একজন প্রবীণ রাজনীতিবিদ এবং সর্বভারতীয় তৃণমূল কংগ্রেসের বাংলার মন্ত্রী সুব্রত মুখার্জিকে ১ লাখেরও বেশি ভোটে পরাজিত করেছিলেন। ৮ জুলাই ২০২১-এ, নরেন্দ্র মোদী মন্ত্রিসভায় মন্ত্রিসভা রদবদলের সময় তাকে শিক্ষা প্রতিমন্ত্রী করা হয়েছিল।
কসমস: অ্য পারসোনাল ভয়েজ
কসমস: আ পারসোনাল ভয়েজ (ইংরেজি ভাষায়: Cosmos: A Personal Voyage) একটি তের পর্বের মার্কিন টেলিভিশন সিরিজ। সিরিজটি রচনা করেছেন কার্ল স্যাগান, অ্যান ড্রুইয়ান এবং স্টিভেন সোটার। এর অভিনেতা এবং উপস্থাপক ছিলেন কার্ল সাগান।
মাহমুদুল হাসান
মাহমুদুল হাসান (জন্ম: ৫ জুলাই ১৯৫০) একজন বাংলাদেশি দেওবন্দি ইসলামি পণ্ডিত, শিক্ষাবিদ, লেখক ও আধ্যাত্মিক ব্যক্তিত্ব। তিনি কওমি মাদ্রাসার সর্বোচ্চ সংস্থা আল হাইআতুল উলয়া ও সর্ববৃহৎ শিক্ষাবোর্ড বেফাকুল মাদারিসিল আরাবিয়া বাংলাদেশের সভাপতি, জামিয়া ইসলামিয়া দারুল উলুম মাদানিয়ার মহাপরিচালক, গুলশান কেন্দ্রীয় জামে মসজিদের খতিব, মাসিক আল জামিয়ার প্রতিষ্ঠাতা সম্পাদক ও মজলিসে দাওয়াতুল হক বাংলাদেশের আমীর। তার রচিত তাফসীর গ্রন্থের নাম তাফসীরে বুরহানুল কুরআন।
জন্ম ও বংশ
মাহমুদুল হাসান ১৯৫০ সালের ৫ জুলাই ময়মনসিংহ জেলার কোতোয়ালি থানার অন্তর্গত চরখরিচা নামক গ্ৰামের এক সম্ভ্রান্ত মুসলিম পরিবারে জন্মগ্রহণ করেন। তার পিতা গালিমুদ্দিন আহমদ ও মাতা ফাতেমা রমজানী।
শিক্ষাজীবন
তিনি নিজ পরিবারেই শিক্ষাজীবনের সূচনা করেন। চরখরিচা বাজারের কারী আব্দুর রশিদের কাছে কুরআন ও চরখরিচা স্কুলে প্রাথমিক বাংলা শিক্ষা গ্রহণ করেন। তারপর ময়মনসিংহের জামিয়া ইসলামিয়া মাদ্রাসায় ভর্তি হন। এখানে ৬ষ্ঠ শ্রেণিতে অধ্যয়নকালে তার পিতা মারা যান। পরবর্তী বছরের রমজান মাসে তার মা মারা যান। এরপর ময়মসিংহের জামিয়া আরাবিয়া আশরাফুল উলুম বালিয়া মাদ্রাসায় ৭ম শ্রেণি পর্যন্ত অধ্যয়ন করেন। ১৯৬৭ সালে জামিয়া কুরআনিয়া আরাবিয়া লালবাগে জালালাইন জামাতে অধ্যয়নকালে মাদ্রাসার মহাপরিচালক শামসুল হক ফরিদপুরী তাকে পাকিস্তানের মুহাম্মদ ইউসুফ বিন্নুরীর সান্নিধ্যে যাওয়ার পরামর্শ দেন। ১৯৬৮ সালে তিনি পাকিস্তানের জামিয়া উলুমুল ইসলামিয়ায় মেশকাত জামাতে ভর্তি হন। ১৯৬৯ সালে মুহাম্মদ ইউসুফ বিন্নুরীর তত্ত্বাবধানে সহীহ বুখারী অধ্যয়ন করেন। তারপর বেফাকুল মাদারিসিল আরাবিয়া পাকিস্তানের কেন্দ্রীয় পরীক্ষায় অংশগ্রহণ করে মেধাতালিকায় প্রথম স্থান অধিকার করেন, যা ছিল পাকিস্তানের বেফাকের ইতিহাসের সর্বোচ্চ ফলাফল। তারপর ২৮ দিনে তিনি কুরআন মুখস্থ করেন। স্বীয় ভাই নুরুদ্দীনের অসুস্থতার খবর শুনে তিনি দেশে ফিরে আসেন। ১৯৭০ সালে তিনি পুনরায় পাকিস্তানে চলে যান এবং জামিয়া উলুমুল ইসলামিয়ায় উচ্চতর পড়াশুনা করেন। মুহাম্মদ ইউসুফ বিন্নুরীর রচিত সুনান আত-তিরমিজীর ব্যাখ্যাগ্রন্থ “মাআরেফুস সুনান” রচনায় তিনি সাহায্য করেন। তিনি মুহাম্মদ ইউসুফ বিন্নুরীর নির্দেশে “আল ইমাম আবু ইউসুফ : মুহাদ্দিসান ওয়া ফকিহান” নামে ৩ খণ্ডের একটি কিতাব রচনা করেন।
তার শিক্ষকদের মধ্যে রয়েছেঃ মুহাম্মদ ইউসুফ বিন্নুরী, ইদ্রিস মিরাঠী, ওয়ালি হাসান টঙ্কি, হেদায়েতুল্লাহ, ওমর শানকীতী, সলিমুল্লাহ খান, জাফর আহমদ উসমানি, মুহাম্মদ জাকারিয়া কান্ধলভি সহ প্রমুখ।
কর্মজীবন
শিক্ষাজীবন সমাপ্তির পর যশোর রেলস্টেশন মাদ্রাসায় শিক্ষকতার মাধ্যমে তিনি কর্মজীবনের সূচনা করেন। একই সময় যাদবপুর মাদ্রাসায় খণ্ডকালীন শিক্ষক হিসেবে কর্মরত ছিলেন। যশোর থাকাকালে আবদুল্লাহ দরখাস্তির মাধ্যমে যাত্রাবাড়ি মাদ্রাসার ভিত্তিস্থাপন হলে কাজী মুতাসিম বিল্লাহ তাকে যাত্ৰাবাড়ি নিয়ে আসেন। তিনি যাত্রাবাড়ী মাদ্রাসায় ৬ মাস শিক্ষকতার পর পাকিস্তানে চলে যান। তারপর বেফাকুল মাদারিসিল আরাবিয়া পাকিস্তানের সদর দপ্তর জামিয়া ফারুকীয়া করাচিতে যোগদান করেন। ১৯৭৪ সালে তিনি পুনরায় যাত্রাবাড়ী মাদ্রাসায় যোগদান করেন। ১৯৮০ সালে তিনি এই মাদ্রাসার মহাপরিচালক নিযুক্ত হন। বর্তমানে তিনি গুলশান সেন্ট্রাল আজাদ মসজিদ ও ঈদগাহ সোসাইটির খতীব। মজলিসে দাওয়াতুল হক বাংলাদেশের আমীর।
২০০৯ সালে মক্কার “আমর বিল মারুফ ও নাহি আনিল মুনকার” এর প্রধান ড. আহমদ আল গামেদী কর্মস্থল ও শিক্ষালয়সহ সর্বত্র নারী-পুরুষ অবাধে মেলামেশা করতে পারবে বলে অভিমত ব্যক্ত করেন। তার এই অভিমতকে ভুল আখ্যায়িত করে তিনি “আর রদ্দুল জামিল” নামে একটি কিতাব প্রকাশ করেন। পরবর্তীতে গামেদী নিজ অভিমত প্রত্যাহার করে নেন। ২০২০ সালের ৩ অক্টোবর তিনি কওমি মাদ্রাসার সর্ববৃহৎ শিক্ষাবোর্ড বেফাকুল মাদারিসিল আরাবিয়া বাংলাদেশের সভাপতি নির্বাচিত হন। আইন অনুযায়ী তিনি কওমি মাদ্রাসার সর্বোচ্চ নিয়ন্ত্রক সংস্থা আল হাইআতুল উলয়ার সভাপতি।
তাসাউফ
তার শিষ্যদের মধ্যে রয়েছে : ফিলিস্তিনের আল-আকসা মসজিদের খতীব শায়েখ আলী আব্বাসি, শায়েখ মুহাম্মদ জাকারিয়া, পাকিস্তানের নিজামুদ্দিন শামজাই, সৌদি আরবের হাফিজ লুকমান, শায়েখ হাসান মুসা, শায়েখ নাসির বিল্লাহ মক্কী, ভারতের আসআদ আজমী, মদিনার কারী মনিরুজ্জামান, থাইল্যান্ডের গুফরান আহমদ, মালয়েশিয়ার শহীদুল্লাহ ফারুকী, বাংলাদেশের সৈয়দ রেজাউল করিম, মুহাম্মদ হেমায়েত উদ্দিন সহ প্রমুখ বিখ্যাত ব্যক্তিবর্গ।
পারিবার
তিনি ২ ছেলে: মাইমুন হাসান ও মাসরুর হাসান এবং ৪ মেয়ের জনক।
প্রকাশনা
তিনি আরবি, বাংলা ও উর্দুতে শতাধিক কিতাব রচনা করেছেন। তিনি ১৯৮৩ সালে মাসিক আল জামিয়া নামে একটি সাময়িকী চালু করেন। “আল ইরশাদ ইলা সাবিলির রাশাদ” নামক বইয়ে আরব বিশ্বে তার প্রদত্ত বয়ান সমূহের সংকলন করা হয়েছে। তার অন্যান্য রচনার মধ্যে রয়েছেঃ
এডওয়ার্ড মরগ্যান ফরস্টার
এডওয়ার্ড মরগ্যান ফরস্টার, ওএম, সিএইচ (১ জানুয়ারি, ১৮৭৯ – ৭ জুন, ১৯৭০) ছিলেন একজন ইংরেজ ঔপন্যাসিক, ছোটোগল্পকার, প্রাবন্ধিক ও লিবারেটো রচয়িতা। বিংশ শতাব্দীর প্রথমার্ধের ব্রিটিশ সমাজ ও শ্রেণীবৈষম্য, ভণ্ডামি এবং লিঙ্গ ও সমকামিতার প্রতি তার দৃষ্টিভঙ্গি ও মনোভাব ফুটিয়ে তোলার জন্য ফরস্টারের শ্লেষাত্মক ও সুসংবদ্ধ উপন্যাসগুলি সুপ্রসিদ্ধ। বোঝাপড়া ও সভানুভূতির প্রতি ফরস্টারের মানবতাবাদী চেতনার একটি যথাযথ সারবক্তব্য ১৯১০ সালের রচিত হাওয়ার্ডস এন্ড: ওনলি কানেক্ট উপন্যাসের শীর্ষ উদ্ধৃতিতে পাওয়া যায়।
প্রথম জীবন
ফরস্টার জন্মগ্রহণ করেছিলেন লন্ডন এনডব্লিউ১-এর ৬, মেলকম প্লেস, ডরসেট স্কোয়ারের একটি বাড়িতে। এই বাড়িটির অস্তিত্ব আজ আর নেই। তার বাবা ছিলেন একজন স্থপতি। মাত্র একবছর বয়সে ফরস্টার পিতৃহারা হন। ফরস্টারের পূর্বপুরুষদের অন্যতম ছিলেন ক্ল্যাপহ্যাম সেক্ট সদস্যরা। বালক বয়সে অ্যাবোলিশনিস্ট হেনরি থর্নটনের কন্যা তথা তার বাবার পিসিমা ম্যারিন থর্নটনের থেকে ৮,০০০ পাউন্ড উত্তরাধিকারসূত্রে প্রাপ্ত হন ফরস্টার। এই অর্থসাহায্যের ফলে তার জীবনধারণ ও পরবর্তীকালে লেখক রূপে আত্মপ্রকাশ সহজ হয়ে যায়। কেন্টের টনব্রিজ স্কুলে অনাবাসিক ছাত্ররূপে পড়াশোনা করেন ফরস্টার। বর্তমানে এই স্কুলের থিয়েটারই তার নামাঙ্কিত।
১৮৯৭ থেকে ১৯০১ সালের মধ্যবর্তী সময়ে কিংস কলেজ, কেমব্রিজ-এ পড়াশোনার সময় তিনি কেমব্রিজ অ্যাপোসলস (পূর্বনাম কেমব্রিজ কনভারশেজন সোসাইটি) নামক এক আলোচনাচক্রের সদস্য হন। এই দলের কয়েকজন সদস্য পরবর্তীকালে একত্রিত হয়ে ব্লুমসবেরি গোষ্ঠী গঠন করেন। ১৯১০ ও ১৯২০-এর দশকে ফরস্টার ছিলেন এই গোষ্ঠীর এক গৌন সদস্য। দ্য লঙ্গেস্ট জার্নি উপন্যাসের সূচনাংশে ফরস্টারের দেখা কেমব্রিজের একটি মনোজ্ঞ চিত্র পাওয়া যায়।
বিশ্ববিদ্যালয় ছাড়ার পর মায়ের সঙ্গে তিনি ইউরোপ মহাদেশ ভ্রমণ করেন। ১৯১৪ সালে ক্লাসিসিস্ট গলসওয়ার্দি লোয়েস ডিকিনসনের সঙ্গে মিশর, জার্মানি ও ভারত ভ্রমণ করেন। প্রথম বিশ্বযুদ্ধ শুরু হলে তিনি বিবেকী প্রতিবাদীর ভূমিকা নেন।
১৯২০-এর দশকের প্রথম দিকে দেওয়াসের মহারাজার ব্যক্তিগত সচিব হয়ে তিনি তার ভারতবাসের দ্বিতীয় পর্ব অতিবাহিত করেন। তার এই সফরের বৃত্তান্ত লিখিত হয়েছে দ্য হিল অফ দেবী নামক গদ্যরচনায়। ভারত থেকে ফিরে তিনি তার সর্বশেষ উপন্যাস আ প্যাসেজ টু ইন্ডিয়া সমাপ্ত করেন। এই উপন্যাসের জন্য তিনি জেমস টেইক ব্ল্যাক স্মৃতি পুরস্কার পেয়েছিলেন।
আ প্যাসেজ টু ইন্ডিয়া রচনার পর
thumb|right| অ্যারলিংটন পার্কস ম্যানসন, [[চিসউইক]] ১৯৩০ ও ১৯৪০-এর দশকে ফরস্টার বিবিসি রেডিও-এর এক সফল সম্প্রচারকের ভূমিকা নেন। এই সময় ব্রিটিশ হিউম্যানিস্ট অ্যাসোসিয়েশনের এক গণচরিত্রও হয়ে ওঠেন তিনি। ১৯৩৭ সালে তিনি সাহিত্যে বেনসন মেডেলে ভূষিত হন।
ফরস্টার বব বাকিংহ্যাম নামে এক পুলিশ ও তার স্ত্রী মে’র সঙ্গে বন্ধুত্ব গড়ে তোলেন এবং এই যুগলকে নিজের বৃত্তের অন্তর্ভুক্ত করেন। বন্ধুত্ব হয় লেখক তথা দ্য লিসনার পত্রিকার সম্পাদক জে আর অ্যাকারলে ও মনস্তত্ত্ববিদ ডব্লিউ জে এইচ স্প্রুটের সঙ্গেও। কিছু সময়ের জন্য বন্ধুত্ব হয় সংগীতকার বেঞ্জামিন ব্রিটনের সঙ্গে। এছাড়াও যেসকল সাহিত্যিকের সঙ্গে ফরস্টার সম্পৃক্ত ছিলেন তারা হলেন কবি সিগফ্রায়েড স্যাসুন ও বেলফাস্ট-ভিত্তিক ঔপন্যাসিক ফরেস্ট রেইড।
১৯৪৬ সালের জানুয়ারিতে কিংস কলেজ, কেমব্রিজের সাম্মানিক ফেলো নির্বাচিত হন ফরস্টার। ১৯৪৯ সালে তাকে নাইটহুডে ভূষিত করা হয়। ১৯৫৩ সালে অর্ডার অফ দ্য কমপ্যানিওন অফ অনার সম্মান দেওয়া হয়। ১৯৬৯ সালে তিনি ব্রিটিশ অর্ডার অফ মেরিট সদস্যের মর্যাদা লাভ করেন। ১৯৭০ সালের ৭ জুন, ৯১ বছর বয়সে কভেন্ট্রিতে তার বাকিংহ্যামসস্থ বাসভবনে ফরস্টার শেষ নিঃশ্বাস ত্যাগ করেন।
উপন্যাস
তার প্রথম উপন্যাস ছিল হোয়ার এঞ্জেলস ফিয়ার টু ট্রেড (১৯০৫)। এই উপন্যাস লিলিয়া নামে এক ইংরেজ বিধবার কাহিনি যিনি এক ইতালীয়র প্রেমে পড়েন। তার বুর্জোয়া আত্মীয়েরা তাকে মন্টেরিয়ানো থেকে ফিরিয়ে আনার চেষ্টা করতে থাকেন। তাকে ইতালি থেকে ফিরিয়ে আনার জন্য ফিলিপ হ্যারিংটনের দৌত্য হেনরি জেমস রচিত দ্য অ্যাম্বাস্যাডার্স উপন্যাসের ল্যাম্বার্ট স্টেথারের দৌত্যের অনুরূপ। এই বইটি সম্পর্কে ফরস্টারের মনোভাব্ব ছিল শ্লেষাত্মক এবং তার  অ্যাসপেক্টস অফ দ্য নভেল-এ বিরোধী মনোভাব নিয়েই তিনি এই গ্রন্থের আলোচনা করেন। হোয়ার এঞ্জেলস ফিয়ার টু ট্রেড ১৯৯১ সালে চার্লস স্টারিজের পরিচালনায় চলচ্চিত্রায়িত হয়।
হোয়ার এঞ্জেলস ফিয়ার টু ট্রেড ও আ রুম উইথ আ ভিউ একত্রে ছিল ফরস্টারের ইতালীয় উপন্যাস। এই দুই উপন্যাসেই বিডকারের বিখ্যাত গাইডবুকগুলির উল্লেখ পাওয়া যায় এবং দুটি বইতেই সংকীর্ণমনা মধ্যবিত্ত ইংরেজ পর্যটকদের বিদেশ ভ্রমণের কাহিনি প্রস্ফুটিত হয়। এই থিম দ্য সেলেস্টিয়াল অমনিবাস ও দি ইটারনাল মোমেন্ট ইত্যাদি গল্পেও দেখা যায়।
প্রায়শই দেখা যায় ফরস্টারের উপন্যাসের চরিত্রগুলি হঠাৎ হঠাৎ মারা যায়। হোয়ার এঞ্জেলস ফিয়ার টু ট্রেড, হাওয়ার্ডস এন্ড এবং বিশেষত দ্য লঙ্গেস্ট জার্নি উপন্যাসের ক্ষেত্রে একথা বিশেষভাবে সত্য।
ফরস্টারের বৃহত্তম সাফল্য ছিল আ প্যাসেজ টু ইন্ডিয়া (১৯২৪)। এই উপন্যাসের মূল বিষয় ছিল ব্রিটিশ রাজের শেষযুগের ভারতবর্ষের চোখ দিয়ে দেখা প্রাচ্য ও পাশ্চাত্যের সম্পর্ক। ইংরেজ রমণী আদেলা কোয়েস্টেড ও ভারতীয় ডাক্টার আজিজের কাহিনি ও মারাবার গুহায় তাদের মধ্যে কী হয়েছিল ও কী হয়নি সেই প্রশ্নের মাধ্যমে ঔপনিবেশিকতার রাজনীতির সঙ্গে ব্যক্তিগত সম্পর্কের ব্যাখ্যানকে যুক্ত করেন ফরস্টার।
মরিশ (১৯৭১) প্রকাশিত হয় ফরস্টারের মৃত্যুর পর। এটি একটি সমকামী প্রেমকাহিনি। ফরস্টারের প্রথম তিন উপন্যাসের বেশ কিছু বিষয়বস্তু, যেমন, ইংলিশ হোম কাউন্টিগুলিতে লন্ডনের শহরতলি, কেমব্রিজে অধ্যয়নকালীন অভিজ্ঞতা, উইল্টশায়ারের বন্য পরিবেশ, এই উপন্যাসেও চিত্রিত হয়েছে। উপন্যাসটি বিতর্কিত হয়, কারণ এর আগে ফরস্টারের ব্যক্তিগত যৌনপ্রবৃত্তির কথা অজ্ঞাত ছিল। আজকের সমালোচকেরা ফরস্টারের রচনা কী পরিমাণে তার যৌনপ্রবৃত্তি ও ব্যক্তিগত ক্রিয়াকলাপ দ্বারা প্রভাবিত হয়েছিল সেই নিয়ে তর্ক করেন।
মূল বিষয়বস্তু
ফরস্টারের রচনার কেন্দ্রবিন্দুতে ছিল তার মানবতাবাদী দৃষ্টিভঙ্গি। এই দৃষ্টিভঙ্গি সমসাময়িক সমাজের বাধার তুলনায় ব্যক্তিগত সম্পর্কের বিকল্প অনুসন্ধানই বেশি করে প্রদর্শিত করেছে। হোয়াট আই বিলিভ গদ্যরচনাতেও তার মানবতাবাদী দৃষ্টিকোণটি ফুটে উঠেছে।
যৌনতা ফরস্টারের রচনার অন্যতম মুখ্য বিষয়। মনে করা হয় তার রচনাকর্মের মধ্যে বিষমকামী প্রণয়সম্পর্ক থেকে সমকামী প্রণয়সম্পর্কে একটি ধীর উত্তরণ ঘটেছে। মরিশ-এর মুখবন্ধে নিজের সমকামিতার সঙ্গে তার সংগ্রামের বর্ণনা রয়েছে। অন্যদিকে এই একই ইস্যু ঘুরেফিরে এসেছে তার কিছু সমকামিতামূলক ছোটোগল্পেও। খোলামেলা সমকামিতা নিয়ে ফরস্টারের রচনা মরিশ ও ছোটোগল্প সংকলন দ্য লাইফ টু কাম তার মৃত্যুর অব্যবহিত পরে প্রকাশিত হয়।
উপন্যাসের আঙ্গিক হিসেবে প্রতীকের প্রয়োগও ফরস্টারের রচনার একটি বৈশিষ্ট্য। তার বন্ধু রজার ফ্রাই অতীন্দ্রিয়বাদের সঙ্গে যোগসূত্রের জন্য তার সমালোচনা করেছেন। প্রতীকবাদের একটি উদাহরণ হল হাওয়ার্ডস এন্ড উপন্যাসে উইচ এম বৃক্ষ। অন্যদিকে এই উপন্যাসের মিসেস উইলকক্স ও আ প্যাসেজ টু ইন্ডিয়া-র মিসেস মুর অতীতের সঙ্গে অতীন্দ্রিয় সংযোগে যুক্ত; নিজেদের বৃত্তের বাইরের লোকজনের সঙ্গে সংযোগ স্থাপনের আশ্চর্য ক্ষমতা ছিল তাদের।
বহিঃসংযোগ
General portals Sources LGBT
মহাখালী বাস টার্মিনাল
মহাখালী বাস টার্মিনাল (স্থানীয় নামঃ টাঙ্গাইল বাসস্ট্যান্ড) রাজধানী ঢাকার অন্যতম আন্ত:জেলা বাস টার্মিনাল। এটি আইসিডিডিআরবি ও ডিসিসি মার্কেটের পাশে অবস্থিত একটি ব্যস্ত এলাকা। সিটি কর্পোরেশনের অধীনে এই বাস টার্মিনালটি ১৯৮৪ সালে প্রতিষ্ঠিত হয়। এই টার্মিনালে অনেকগুলি কোম্পানি আন্তঃজেলা বাস পরিচালনা করে। এখানে প্রতি ৫ মিনিট অন্তর অন্তর কোন না কোন বাস তার গন্তব্যস্থল ছেড়ে যায়।
মহাখালি আন্ত:জেলা বাস টার্মিনাল থেকে যেসব জেলার বাস আসা-যাওয়া করে:
সুযোগ সুবিধা
টার্মিনাল ভবনের পেছনে তিনতলা  মসজিদ রয়েছে নামায পড়ার জন্য। সেখানে একসাথে প্রায় ২৫০০ মুসল্লি নামাজ আদায় করতে পারে। নিরাপত্তার জন্য এই টার্মিনালের দক্ষিণ দিকে একটি পুলিশ ফাঁড়ি এবং পুলিশ থাকার জন্য একটি ব্যারাক রয়েছে।
বট্টগ্রাম তেহসিল
বট্টগ্রাম তেহসিল পাকিস্তানের খাইবার পাখতুনখোয়া প্রদেশের বট্টগ্রাম জেলার একটি প্রশাসনিক মহকুমা (তেহসিল)। এটি তেহসিল সদর দপ্তর হিসাবে কাজ করে এবং মোট ৩০০ বর্গ মাইল (৭৮০) কিমি ২) এলাকা জুড়ে। বট্টগ্রাম তেহসিল ১৯৯৩ সালে একটি জেলার মর্যাদায় উন্নীত হওয়ার আগে একটি প্রশাসনিক অঞ্চল হিসাবে পাকিস্তানে একীভূত হয়। ৮ অক্টোবর, ২০০৫-এ, কাশ্মীরে একটি ৭.৬ মাত্রার ভূমিকম্প এলাকাটিকে খারাপভাবে ক্ষতিগ্রস্ত করেছিল।
সারসংক্ষেপ এবং ইতিহাস
বট্টগ্রাম তেহসিল উত্তর ও পূর্বে আল্লাই, শাংলা ও কোহিস্তান এবং পশ্চিমে কাঘান উপত্যকা এবং মনসেহরা দ্বারা বেষ্টিত। এটি আল্লাই থেকে পর্যন্ত উত্থিত পর্বতমালা এবং আফগানিস্তান সীমান্ত থেকে থাকোটের উপরে সিন্ধু পর্যন্ত প্রবাহিত অন্য একটি পর্বতমালা দ্বারা মানসেহরা থেকে পৃথক হয়েছে। পর্যন্ত উত্থিত পর্বতমালা দ্বারা পৃথক করা হয়েছে।  পূর্ব প্রান্তে পাহাড়ের ঢাল বনভূমি। তেহসিল বট্টগ্রামের মোট এলাকা প্রায় ৩০০ বর্গ মাইল (৭৮০0 কিমি ২)। এই এলাকায় গম, বার্লি, ভুট্টা এবং ধান জন্মে। সিস-সিন্ধু যা সোয়াতি নামে পরিচিত, প্রভাবশালী গোত্র নিয়ে গঠিত। বট্টগ্রাম উপত্যকায় খান সংস্কৃতির প্রাধান্য রয়েছে।
ঐতিহাসিকভাবে, হাজারার সোয়াতিরা উপরের হাজারা থেকে হিন্দুদের বিতাড়িত করে, এবং তারপর মনসেহরা এবং বট্টগ্রামে বসতি স্থাপন করে। উপত্যকাটি খান (উপজাতীয় শাসক) দ্বারা শাসিত ছিল যতক্ষণ না তারা ১৯৪৯ সালে পাকিস্তানের সাথে সংযুক্তিকরণের চুক্তিতে স্বাক্ষর করেছিল। বট্টগ্রাম তেহসিলকে পরবর্তীতে ১৯৭১ সালে বট্টগ্রাম মহকুমার একটি প্রশাসনিক অংশ হিসেবে পাকিস্তানে একীভূত করা হয়। ১৯৯৩ সালে, বট্টগ্রাম একটি জেলার মর্যাদায় উন্নীত হয় এবং এটিকে বট্টগ্রাম জেলার অন্যতম তেহসিল হয়ে উঠে।
২০০৫ সালের ভূমিকম্প
বট্টগ্রাম (তেহসিল) উপত্যকা ২০০৫ সালের ৮ অক্টোবর, ২০০৫ কাশ্মীর ভূমিকম্পে খারাপভাবে ক্ষতিগ্রস্ত হয়েছিল। ৪,৫০০ এরও বেশি লোক নিহত হয়েছিল এবং প্রায় ৩৫,০০০ জন গুরুতর আহত হয়েছিল।
প্রশাসন
বট্টগ্রাম শহর তেহসিল সদর দপ্তর হিসাবে কাজ করে; তেহসিল ১২টি ইউনিয়ন পরিষদে বিভক্ত:
জনসংখ্যা
২০০৭ সালে পাকিস্তানের আদমশুমারি অনুযায়ী বট্টগ্রাম তেহসিলের জনসংখ্যা ছিল ২৯৬,১৯৮ জন।
সম্প্রদায়
এই অঞ্চলে প্রধানত পশতু-ভাষী পাঠান উপজাতি, সোয়াতি এবং সৈয়দ দ্বারা বসবাস করা হয়। পশতুন উপজাতিগুলি খানখেল, ঘৌরি ভেল (অধিকাংশ ফাগোরা গ্রামে বাস করে), ইউনাস খেল, খদর খানি, আরঘোশাল, বেহরাম খেল, রাজা খানি, মালাকাল, মুলা খেল, শামস খেল, দেশন, আল-সাদাত পরিবার, সাহেবজাদগন এবং নিকাখেল আখঁ খাইল সহ অনেক উপ-উপজাতিতে বিভক্ত।
সাতক্ষীরা সদর পৌরসভা
সাতক্ষীরা পৌরসভা বাংলাদেশের খুলনা বিভাগের সাতক্ষীরা জেলার সাতক্ষীরা সদর উপজেলার অন্তর্গত 'ক' শ্রেণির একটি পৌরসভা।
অবস্থান ও সীমানা
পৌরসভার উত্তরে লাবসা ইউনিয়ন, দক্ষিণে ফিংড়ী ইউনিয়ন, পূর্বে ধুলিহর, ব্রহ্মরাজপুর ইউনিয়ন এবং পশ্চিমে আগড়দাঁড়ী ও আলীপুর ইউনিয়ন অবস্থিত।
প্রশাসনিক এলাকা
মৌজাঃ ০৭ টি
শিক্ষার হার ও শিক্ষা প্রতিষ্ঠান
*শিক্ষার হারঃ ৬৩%
*শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ তাছকিন আহম্মেদ চিশতি
১৮১০
১৮১০ গ্রেগরীয় বর্ষপঞ্জির একটি সাধারণ বছর।
কাতাক্সেনা কোভা
কাতাক্সেনা কামিলিয়া কোভা (জন্ম কাতারজিনা কামিলিয়া কোভা ; ১৪ ফেব্রুয়ারি ১৯৮৫ ) একজন ইংরেজ ফেটিশ ও গ্ল্যামার মডেল, যিনি তার ল্যাটেক্স, গ্ল্যামার এবং পিন-আপ মডেলিংয়ের জন্য সবচেয়ে বেশি পরিচিত। তিনি শুধুমাত্র ব্রিটিশ প্রবেশকারী হিসেবে আস্ক ম্যান-এর "শীর্ষ ১০ আধুনিক ফেটিশ মডেল"-এর অংশ হওয়ার জন্য মনোনীত হন।
প্রাথমিক জীবন এবং শিক্ষা
কাতাক্সেনা কোভা উত্তর লন্ডনের এনফিল্ডে জন্মগ্রহণ করেন এবং সাউথগেটে বেড়ে ওঠেন। তিনি রুশ, ইতালীয় এবং পোলিশ বংশোদ্ভূত। কিশোর বয়সে তিনি তার টোনড অ্যাথলেটিক কার্ভ এবং তার ছোট কোমরের জন্য স্বীকৃত হয়েছিলেন, যার কারণে তিনি ফিটনেস মডেল হিসাবে কাজ শুরু করেছিলেন।
ইউনিক্স-সদৃশ
থাম্ব|350px|১৯৬৯ থেকে শুরু করে ইউনিক্স ও ইউনিক্স-সদৃশ সিস্টেমসমূহের বিবর্তন
ইউনিক্স-সদৃশ (Unix-like; মাঝেমধ্যে যাকে *নিক্সও বলা হয়) অপারেটিং সিস্টেম হলো যেগুলোর কার্যপ্রণালী ও ব্যবহারে ইউনিক্সের সাথে মিল রয়েছে, যেগুলো প্রয়োজনীয়ভাবে কোন একক ইউনিক্স বিবরণীর কোন সংস্করণে অনুমোদিন নয়। আর ইউনিক্স-সদৃশ অ্যাপলিকেশন হলো এমন অ্যাপলিকেশন যেটি সংশ্লিষ্ট ইউনিক্স কমান্ড বা ইউনিক্স শেলের মত কাজ করে। এ শব্দটিকে সংজ্ঞায়িত করার কোন প্রযুক্তিক প্রামাণিক সংজ্ঞা নেই, এবং কোন অ্যাপলিকেশন বা অপারেটিং সিস্টেমকে "ইউনিক্স-সদৃশ" বলা যাবে কি না তা নিয়ে ভিন্ন মত ও বিতর্ক রয়েছে।
বেল ল্যাবসের ইউনিক্স বা এর বৈশিষ্ট্যসমূহকে ফুটিয়ে তুলতে উন্নয়ন করা অধিকাংশ মুক্ত ও উন্মুক্ত উৎসের সফটওয়্যারই ইউনিক্স-সদৃশ। লাইসেন্সকৃত ইউনিক্স উৎস কোড ও বাণিজ্যিক ও মালিকানাধীন একইরকম সফটওয়্যারও ইউনিক্স-সদৃশ বলে গণ্য করা হতে পারে।
সংজ্ঞা
ওপেন গ্রুপ ইউনিক্স ট্রেডমার্কের মালিকানায় রয়েছে, এবং একক ইউনিক্স বিবরণীর নিয়ন্ত্রণেও তারা রয়েছে, যেখানে সনদের চিহ্ন হিশেবে "ইউনিক্স" নামটি ব্যবহার করা হয়। তারা "ইউনিক্স-সদৃশ" বিষয়টিকে সমর্থন করে না এবং এটাকে তাদের ট্রেডমার্কের অপব্যবহার হিশেবে গণ্য করে। তাদের নীতিমালায় "ইউনিক্স শব্দটিকে ইংরেজিতে বড় অক্ষরে লিখতে উৎসাহিত করা হয় (UNIX), এবং "সিস্টেম"-এর মত সাধারণ শব্দের বদলে ব্যান্ডিং বিশেষণ হিশেবে ইউনিক্স ব্যবহার করতে বলা হয়।
অন্যান্য পক্ষসমূহ "ইউনিক্স"কে একটি আরও সাধারণ ট্রেডমার্ক হিশেবে গণ্য করে। অনেকে তাদের অপারেটিং সিস্টেমের সাথে *নিক্স বা UN*X যুক্ত করে ইউনিক্স-সদৃশ বৈশিষ্ট্যের প্রতি ইঙ্গিত করে, যেমন, লিনাক্স, মিনিক্স, এইচপি-ইউএক্স, আইআরআইএক্স, আলট্রিক্স এবং এক্সএনইউ। এ নামকরণের পদ্ধতিটি কোন সুনির্দিষ্ট নিয়ম নেই, তবুও দেখলে বুঝা যায় যে তারা ইউনিক্স-সদৃশ। তবে কিছু ইউনিক্স-সদৃশ অপারেটিং সিস্টেমে আবার এমন নামকরণ নীতি একেবারেই অনুসরণ করা হয় না, যেমন- ডারউইন, ম্যাকওএস, সোলারিস অথবা ফ্রিবিএসডি।
২০০৭ সালে ওয়েন আর গ্রে ইউনিক্সকে ট্রেডমার্ক হিশেবে রাখতে মামলা করেন এবং মামলাটি হেরে যান।
ইতিহাস
upright=1.4|থাম্ব|500px|ইউনিক্স-সদৃশ অপারেটিং সিস্টেমসমূহের ইতিহাস।
১৯৭০ ও ৮০র দশকের শেষের দিকে "ইউনিক্স-সদৃশ" সিস্টেমসমূহ আসতে শুরু করে। অনেকগুলো মালিকানাধীন সংস্করণ, যেমন ইদ্রিস (১৯৭৮), ইউএনওএস (১৯৮২), এবং ইউনিফ্লেক্স (১৯৮৫), বাণিজ্যিক প্রতিষ্ঠানসমূহকে ইউনিক্সের একাডেমিক ব্যবহারকারীদের মত সুবিধা দিতে উন্নয়ন করা হয়।
যখন ১৯৭৯ সালে এটি এন্ড টি কম মূল্যের ইউনিক্সের বাণিজ্যিক বাইনারি সাব-লাইসেন্সিঙের অনুমোদন দেয়, এটার উপর ভিত্তি করে অনেকগুলো মালিকানাধীন সিস্টেম উন্নয়ন করা হয়, যার মধ্যে রয়েছে এআইএক্স, এইচপি-ইউএক্স, সানওএস, আলট্রিক্স এবং জেনিক্স। এ সিস্টমেগুলো মালিকানাধীন নকলসমূহকে তাদের স্থানচ্যুত করে। সিস্টেমগুলোর মধ্যে সামঞ্জস্য বিধানের প্রয়োজনীয়তা থেকেই পোজিক্স ও একক ইউনিক্স বিবরণীর উৎপত্তি ঘটে।
অনেকগুলো মুক্ত, বিনামূল্যের বা কমমূল্যের বা বাধাহীন ইউনিক্স সিস্টেম ৮০ ও ৯০র দশকে আসা শুরু করে, যার মধ্যে আছে ৪.৪বিএসডি, লিনাক্স, এবং মিনিক্স রয়েছে। এগুলোর অনেগুলোই বাণিজ্যিক "ইউনিক্স-সদৃশ" সিস্টেম, যেমন বিএসডি/ওএস, ও ম্যাকওএসের ভিত হিশেবে ব্যবহৃত হয়ে এসেছে। ইন্টেল-ভিত্তিক ম্যাক কম্পিউটারসমূহে চলা অনেকগুলো (ম্যাক) ওএস এক্স/ম্যাকওএস একক ইউনিক্স বিবরণী কর্তৃক অনুমোদন পেয়েছে। বিএসডি সংস্করণসমূহ বার্কলেতে বেল ল্যাবসের ইউনিক্স উৎস কোড থেকে ক্যালিফোর্নিয়া বিশ্ববিদ্যালয়ের উন্নয়ন করা ইউনিক্সের উত্তরসূরি। তবে এখন এটি এন্ড টি-এর কোন কোডই বিএসডি কোড ভিতে নেই।
শ্রেণীসমূহ
ডেনিস রিচি, ইউনিক্সের মূল নির্মাতাদের একজন, জানান ইউনিক্স-সদৃশ সিস্টেম যেমন লিনাক্স হলো ডি ফ্যাক্টো ইউনিক্স সিস্টেম। এলরিক এস রেয়মন্ড ও রব ল্যান্ডলির মতে তিন প্রকারের ইউনিক্স-সদৃশ সিস্টেম রয়েছে
জেনেরিক ইউনিক্স
ঐতিহাসিক এটি এন্ড টি কোঢবিতের সাথে সংযোগ থাকা সিস্টেমসমূহ। সবগুলো না হলেও, অধিকাংশ বাণিজ্যিক ইউনিক্স সিস্টেমই এ শ্রেণীতে পড়ে। বিএসডি সিস্টেমসমূহ, যেগুলো ক্যালিফোর্নিয়া বিশ্ববিদ্যালয়, বার্কলের গবেষণার উত্তরসূরি, সেগুলোও এ শ্রেণীতে পড়ে। এ সিস্টেমগুলোতে প্রয়োজনীয়ভাবে এটি এন্ড টির কোড থাকা লাগবে না।
ট্রেডমার্ক অথবা ব্র্যান্ডকৃত ইউনিক্স
এ সিস্টেমগুলো বেশীরভাগই বাণিজ্যিক, যেগুলো ওপেন গ্রুপ দ্বারা একক ইউনিক্স বিবরণীতে সনদপ্রাপ্ত এবং ইউনিক্স নাম ব্যবহারের অনুমোদনপ্রাপ্ত। এদের বেশীরভাগই সিস্টেম ভি-এর কোডভিতের উত্তরসূরি। ম্যাকওএস ১০.৫ বা তার পরের সংস্করণগুলো বিএসডি উত্তরসূরি হলেও, এগুলো একক ইউনিক্স বিবরণীতে সনদপ্রাপ্ত। অনেকগুলো পুরোনো ইউনিক্স সিস্টেম এ সংজ্ঞায় আর পড়ে না।
ফাংশনাল ইউনিক্স
ইউনিক্স বিবরণীর সাথে মিলে যায় এমন আচরণ করা, যেখানে একটি শেল এর লগইন ও অন্যান্য কমান্ড লাইন সেশন নিয়ন্ত্রণ করে, এমন যেকোন ইউনিক্স-সদৃশ সিস্টেমই এ শ্রেণীতে পড়ে। আরও নির্দিষ্ট করে বলতে গেলে লিনাক্স ও মিনিক্সের মত সিস্টেমগুলোই এ শ্রেণীভুক্ত।
২০০১ এর দিকে লিনাক্সকে পোজিক্স চেয়ার অ্যান্ড্রু জোসি কর্তৃক শুধুমাত্র ১ ডলারের বিনিময়ে বিনামূল্যের সাহায্য সহ সনদপ্রাপ্ত হওয়ার সুযোগ দেয়া হয়। এরপরে কিছু কাজও করা হয়, যেখানে লিনাক্স প্রামাণিক ভিত ও পোজিক্স প্রামাণিকের মধ্যে অমিলের তালিকাও হয়। তবে ২০০৫ সালের আগস্টে এলএসবি কার্য গোষ্ঠীর আগ্রহের অভাবে এ প্রকল্পটির সমাপ্তি হয়।
সামঞ্জস্যতা লেয়ারসমূহ
কিছু ইউনিক্স-সদৃশ নয় এমন অপারেটিং সিস্টেমসমূহতেও ইউনিক্স-সদৃশ সামঞ্জস্যতা লেয়ার প্রদান করা হয়, যেটি একে কিছু ইউনিক্স-সদৃশ কর্মক্ষমতা প্রদান করে।
ফরিদপুর ইঞ্জিনিয়ারিং কলেজ
ফরিদপুর ইঞ্জিনিয়ারিং কলেজ বাংলাদেশের ফরিদপুর শহরে অবস্থিত একটি স্নাতক পর্যায়ের সরকারি প্রকৌশল কলেজ। ২০১০ সালে এই কলেজটি প্রতিষ্ঠিত হয়। এ শিক্ষাপ্রতিষ্ঠানটি ঢাকা বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।
ইতিহাস
২০০৫ সালে বাংলাদেশ সরকারের নিজস্ব অর্থায়নে এবং শিক্ষা প্রকৌশল অধিদপ্তরের বাস্তবায়নে ৫৩ কোটি টাকা ব্যায়ে ফরিদপুর শহরতলীর বায়তুল আমান এলাকায়.৭.৫ একর জমির উপর ফরিদপুর ইঞ্জিনিয়ারিং কলেজের নির্মাণ কাজ শুরু হয় ও ২০১০ সালের দিকে কাজ শেষ হয়। ঐ বছরই শিক্ষাকার্যক্রম শুরু করার থাকলেও বিদ্যুৎ ও পানি সংযোগের জটিলতার কারণে পরবর্তী তিন বছরে কর্তৃপক্ষ প্রকৌশল কলেজটি চালু করতে পারেনি। অবশেষে ২০১৩-২০১৪ শিক্ষাবর্ষে সালে কলেজে ভর্তি কার্যক্রম শুরু হয়। ফরিদপুর ইঞ্জিনিয়ারিং কলেজে  তড়িৎ প্রকৌশল,  পুরকৌশল ও কম্পিউটার প্রকৌশল (কম্পিউটার বিজ্ঞান ও প্রকৌশল) এই ৩টি প্রযুক্তি বিভাগে পড়ানোর কথা থাকলেও, প্রাথমিক ভাবে তড়িৎ প্রকৌশল ও পুরকৌশল বিভাগের কার্যক্রম শুরু হয় ও এবং প্রথম বছর ৬০ জন করে দুই বিভাগে ১২০ জন ভর্তি করা হয়। পর্যায়ক্রমে ২০১৪-১৫ সেশনে ১২০ জন ভর্তি করা হয়। ২০১৫-১৬ও ২০৬-১৭ সেশনে ১২০ ভর্তি করানো হয়।
ক্যাম্পাস
ফরিদপুর ইঞ্জিনিয়ারিং কলেজ ফরিদপুর শহর থেকে ১.২০ কি.মি দূরে অবস্থিত। ৫ একরের উপর নির্মিত এই কলেজ ক্যাম্পাসে ১০টি প্রাতিষ্ঠানিক ভবন হয়েছে। কলেজ ক্যাম্পাসে ছাত্রদের জন্য ছাত্রাবাস ও ছাত্রীদের জন্য ছাত্রী নিবাস রয়েছে। এছাড়াও ক্যাম্পাসে ব্যাংক, ডাকঘর, ক্যাফেটারিয়া, গ্রন্থাগার, মসজিদ, বিজ্ঞান গবেষণা ল্যাব সহ বিভিন্ন কা্লচা্রাল ক্লাব। এছাড়াও ৪টি কম্পিউটার ল্যাব সহ সিভিল, ইইই ও সিএসই বিভাগের জন্য আলাদা (প্রতিটি) ৫ তলা ভবন সংবলিত আধুনিক ল্যাব প্রভৃতি সুযোগ সুবিধা রয়েছে। প্রতিটি বিল্লিং এ্রর ৪র্থ ফ্লোরে ক্লাসরুম ও দ্বিতীয় তলায় অফিস। বাকী ৩টি ফ্লোর ল্যাব ও গবেষনাগার।
কলারোয়া পৌরসভা
কলারোয়া পৌরসভা বাংলাদেশের খুলনা বিভাগের সাতক্ষীরা জেলার কলারোয়া উপজেলার অন্তর্গত 'খ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯ টি
মৌজাঃ
শিক্ষার হার ও শিক্ষা প্রতিষ্ঠান
শিক্ষার হারঃ ৫৭.৬%
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ মোঃ বুলবুল ইসলাম
১৮১১
১৮১১ গ্রেগরীয় বর্ষপঞ্জির একটি সাধারণ বছর।
দুই দিনের দুনিয়া (২০২২-এর চলচ্চিত্র)
দুই দিনের দুনিয়া ( The world of two days(দুই দিনের দুনিয়া ) হচ্ছে ২০২২ সালের বাংলাদেশী বাংলা ভাষার চলচ্চিত্র। এই চলচিত্রটি পরিচালনা করেছেন অনম বিশ্বাস  দেবীর পরিচালক এবং আশরাফুল আলম শাওন রচনায় পরিচালিত
উত্তরপ্রদেশের রন্ধনশৈলী
উত্তরপ্রদেশের রন্ধনশৈলী উত্তর ভারতের উত্তর প্রদেশ রাজ্যের। উত্তরপ্রদেশ এর সৌন্দর্যের জন্য বিখ্যাত। ইউপির রন্ধনশৈলীতে বিভিন্ন ধরনের পদ রয়েছে। রন্ধনশৈলীতে নিরামিষ ও আমিষ উভয় প্রকারের বিভিন্ন ধরণের পদ রয়েছে। একটি বৃহৎ রাজ্য হওয়ায়, ইউপির রন্ধনশৈলী প্রতিবেশী রাজ্য দিল্লি, উত্তরাখণ্ড ও হরিয়ানার সাথে প্রচুর পদ ও প্রস্তুতপ্রণালী ভাগ করে নেয়। দেশীয় রন্ধনশৈলী ছাড়াও, মুঘলাই, অবধি ও ভোজপুরি হল রাজ্যের বিখ্যাত রন্ধনশৈলীর উপপ্রকার।
রুটি
গম যেহেতু রাজ্যের প্রধান খাদ্য, তাই রুটি খুবই তাৎপর্যপূর্ণ। রুটি সাধারণত চ্যাপ্টা হয়; শুধুমাত্র কয়েক জাতের রুটি ফোলা হয়। রুটি বিভিন্ন ধরনের ময়দা দিয়ে তৈরি হতে পারে ও বিভিন্ন উপায়ে তৈরি করা যেতে পারে। জনপ্রিয় রুটির মধ্যে রয়েছে তন্দুরি নান (একটি তন্দুরে সেঁকা নান), তন্দুরি রোটি, কুলচা, তাফতান, শিরমাল, রুমালি রোটি, পুরি, পরোটা, বাজরা (বাজার আটার রুটি), লাচ্ছা পরোটা ও পুরি ওরফে তেলে ভাজা রুটি।
সাধারণ খাবার
১. বিরিয়ানি
২. বুন্দি
৩. উত্তরপ্রদেশ চাটের মূল উৎপত্তিস্থল
৪. মুরগী বিরিয়ানি
৫. দম ভিন্ডি (মশলাদার আলু ভর্তা দিয়ে ভাজা গোটা ওকরা)
মাদ্রাসা-এ-তৈয়্যবিয়া অদুদিয়া সুন্নিয়া
অবস্থান
এই মাদ্রাসা চট্টগ্রামের রাঙ্গুনিয়া উপজেলার চন্দ্রঘোনাতে অবস্থিত।
ইতিহাস
১৯৬৭ সালে আল্লামা তৈয়্যব শাহ (রা) এ মাদ্রাসা প্রতিষ্ঠা করেন।
উত্তরপ্রদেশের রন্ধনশৈলী
সাধারণ খাবার
৮. কোরমা
মাদ্রাসা-এ-তৈয়্যবিয়া অদুদিয়া সুন্নিয়া
অবকাঠামো
এই মাদ্রাসায় মোট ৬টি ভবন রয়েছে। সুপরিসর ১টি লাইব্রেরি; ১টি ছাত্রাবাস ও আইসিটি কক্ষ রয়েছে। মাদ্রাসার সম্মুখে রয়েছে মসজিদ ও বিশাল মাঠ।
উত্তরপ্রদেশের রন্ধনশৈলী
সাধারণ খাবার
৯. লটপট
মাদ্রাসা-এ-তৈয়্যবিয়া অদুদিয়া সুন্নিয়া
ব্যবস্থাপনা
এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে।
উত্তরপ্রদেশের রন্ধনশৈলী
সাধারণ খাবার
১০. মাটন বিরিয়ানি
মাদ্রাসা-এ-তৈয়্যবিয়া অদুদিয়া সুন্নিয়া
শিক্ষা কার্যক্রম
এই মাদ্রাসাটি ফাযিল (ডিগ্রি) স্তরের। এখানে দক্ষ, অভিজ্ঞ অধ্যাপক ও শিক্ষকমন্ডলী দ্বারা পাঠদান করা হয়।
উত্তরপ্রদেশের রন্ধনশৈলী
সাধারণ খাবার
১১. নিহারী
১২ পাকোড়া
১৩. পালং পনির
১৪. পসন্দা কাবাব (শঙ্কুকৃত অস্থিবিহীন মাটন)
১৫. পসন্দা পনির (পনির মাখানি বা মাখন পনিরের মতো (ভারতীয় পনির)
১৬. পুরি
১৮. রাজমা
১৯. ছোলা (ছোলার তরকারি)
২০. সামোসা
২১. শব দেগ (একটি শীতকালীন পদ, শালগম ও জাফরানের সাথে মাটন বল)
২২. কলমি কাবাব
২৩. শামি কাবাব (টক সবুজ আম সহ)
২৪. সোহান হালওয়া বিশেষভাবে রামপুর রাজ্যে
২৫. পেঠা
২৬. তেহরি (মশলা ও মিশ্র সবজি সহ নিরামিষ ভাতের পদ)
এ বি এম আশরাফ উদ্দিন
কর্মজীবন
২০০১ ও ২০০৮ সালে বাংলাদেশ জাতীয়তাবাদী দল এর প্রার্থী হিসাবে লক্ষ্মীপুর-৪ থেকে সংসদ সদস্য নির্বাচিত হয়েছিলেন । তিনি মৎস্য ও প্রাণিসম্পদ মন্ত্রণালয় সংসদীয় স্থায়ী কমিটির সভাপতির দায়িত্ব পালন  করেন ।
শ্রেষ্ঠ নারী নেপথ্য সঙ্গীতশিল্পী বিভাগে জি সিনে পুরস্কার
শ্রেষ্ঠ নারী নেপথ্য সঙ্গীতশিল্পী বিভাগে জি সিনে পুরস্কার একজন মহিলা নেপথ্য গায়িকাকে পুরস্কৃত করা হয় যিনি হিন্দি চলচ্চিত্র শিল্পে কাজ করেন। বিজয়ী একটি জুরি দ্বারা একটি সংক্ষিপ্ত তালিকা থেকে নির্বাচিত হয় এবং বার্ষিক জি সিনে পুরস্কার অনুষ্ঠানে ঘোষণা করা হয়। থাম্ব|267x267পিক্সেল| শ্রেয়া ঘোষাল ২০১২ থেকে ২০১৬ পর্যন্ত টানা চারটি জয় সহ এই বিভাগে ৮টি জি সিনে পুরস্কার জিতেছেন।
প্লাস্টিক শপিং ব্যাগ
প্লাস্টিক শপিং ব্যাগ, বহনযোগ্য ব্যাগ, বা প্লাস্টিকের মুদি ব্যাগ হল এক ধরনের প্লাস্টিকের ব্যাগ যা বিভিন্ন ধরনের প্লাস্টিক থেকে তৈরি এবং শপিং ব্যাগ হিসাবে ব্যবহৃত হয়। ১৯৬০ এর দশক থেকে বিশ্বজুড়ে গ্রাহকরা প্লাস্টিক শপিং ব্যাগ ব্যবহার শুরু করে এবং এই ব্যাগ সাধারণত কোনও দোকান থেকে কোনও বাড়িতে জিনিসপত্র বহন করতে একবারই ব্যবহৃত হয়। তবে সংরক্ষণ করার কাজে বা আবর্জনার কাজে পুনরায় ব্যবহার হয় এবং আধুনিক প্লাস্টিকের শপিং ব্যাগগুলি বায়োডেগ্রেডেবল। সাম্প্রতিক দশকগুলিতে, বর্জ্য এবং প্লাস্টিকের দূষণ হ্রাস করার লক্ষ্যে অসংখ্য দেশ প্লাস্টিকের ব্যাগ বিক্রিতে আইন প্রবর্তন করেছে।
পরিবেশগত প্রভাব
যেহেতু প্লাস্টিকের ব্যাগ এত টেকসই, এটি পরিবেশের উপর প্রভাব বিস্তার করে। এগুলো সহজে ক্ষয় হয় না এবং ফলস্বরূপ বন্যজীবনের পক্ষে খুব ক্ষতিকারক। প্রতি বছর কয়েক মিলিয়ন ভুলভাবে ফেলে দেওয়া প্লাস্টিকের শপিং ব্যাগ পরিবেশে প্লাস্টিক দূষণ বর্জ্য হিসাবে পরিণত হয়। প্লাস্টিকের ব্যাগের স্বল্প ওজন এবং অবক্ষয় প্রতিরোধের বৈশিষ্ট্যের কারণে এটি বাণিজ্যিকভাবে সফল এবং সর্বব্যাপী হয়ে উঠেছে কিন্তু একই বৈশিষ্ট্যের জন্য এটি পরিবেশে ছড়িয়ে পরছে। টেকসই গঠনের কারণে প্লাস্টিকের ব্যাগ পচে যেতে কয়েক শতাব্দী সময় নিতে পারে।
ব্যাগ আইন
আগস্ট ২০১৮ পর্যন্ত, ১৬০ টিরও বেশি দেশ, অঞ্চল এবং শহর ডিসপোজেবল প্লাস্টিকের ব্যাগের সামগ্রিক ব্যবহার হ্রাস করার লক্ষ্যে প্লাস্টিকের ব্যাগ নিষিদ্ধ বা ফি দেওয়ার জন্য আইন তৈরি করেছে। কিছু দেশে প্রকাশ্য নিষেধাজ্ঞা চালু হয়েছে, উল্লেখযোগ্যভাবে চীন, যেখানে ২০০৮ সাল থেকে দেশব্যাপী অত্যন্ত পাতলা প্লাস্টিকের ব্যাগ নিষিদ্ধ। অন্যান্য বেশ কয়েকটি দেশও এ ধরনের ব্যাগের মূল্যে ট্যাক্স আরোপ করে।
ভিয়েত কং
নামকরণ
১৯৫৬ সালে সাইগনের সংবাদপত্রগুলোয় ভিয়েত কং ব্যবহৃত হতে থাকে। এটি ভিয়েত নাম কং-সান (ভিয়েতনামী সমাজতান্ত্রিক) বা বিকল্পভাবে ভিয়েত গিয়ান কং সানের (ভিয়েতনামে সমাজতান্ত্রিক বিশ্বাসঘাতক) সংক্ষিপ্ত রূপ। ১৯৫৭ সাল থেকে ইংরেজিতে প্রচলিত হতে থাকে। আমেরিকান যোদ্ধারা ভিয়েত কংকে ভিক্টর চার্লি বা ভি-সি হিসেবে আখ্যায়িত করে। ভিয়েত কং ও উত্তর ভিয়েতনামী - উভয়ক্ষেত্রেই সমাজতন্ত্রপন্থী বাহিনীকে সাধারণভাবে চার্লিরূপে পরিচিতি ঘটানো হয়।
ইতিহাস
দলটি গেরিলা কায়দায় ও নিয়মিত সেনাবাহিনী - উভয়ভাবেই যুদ্ধে অংশ নিয়েছিল। বিভিন্ন অঞ্চলে ক্যাডাররা কৃষকদেরকে সংগঠিত করে ও বিস্তৃত নেটওয়ার্ক গড়ে তোলে। অনেক সৈনিকদেরকেই দক্ষিণ ভিয়েতনামে প্রেরণ করা হয়। অন্যান্যদেরকে উত্তর ভিয়েতনামের নিয়মিত সেনাবাহিনী পিপলস আর্মি অব ভিয়েতনামে (পিএভিএন) সৈনিক হিসেবে সম্পৃক্ত করা হয়। যুদ্ধকালীন সময়ে সমাজতান্ত্রিক ও যুদ্ধবিরোধী রাজনৈতিক নেতারা দক্ষিণে স্বদেশ বিরোধী এবং মার্কিন যুক্তরাষ্ট্র ও দক্ষিণ ভিয়েতনামী সরকার তাদেরকে হ্যানয়ের অস্ত্র হিসেবে চিত্রিত করে। তা স্বত্ত্বেও ১৯৫৮ সালে সমাজতন্ত্রপন্থী বাহিনীটি একক নির্দেশে গঠিত হয়েছিল। ১৯৫৪ সালে জেনেভা চুক্তির আওতায় দক্ষিণাঞ্চলীয় ভিয়েত মিন থেকে আসা অভিবাসিত জনগোষ্ঠীর অনেকেই স্বেচ্ছায় ভিয়েত কংয়ে যোগ দেয়। গো ডিন দিয়েমের নেতৃত্বে দক্ষিণ ভিয়েতনাম জেনেভা চুক্তি স্বাক্ষর করা থেকে বিরত থাকে।
মার্চ, ১৯৫৬ সালে দক্ষিণাঞ্চলীয় সমাজতান্ত্রিক নেতা লি দুয়ান হ্যানয়ের পলিটব্যুরোতে অন্যান্য সদস্যদেরকে অস্থিতিশীলতা সৃষ্টির লক্ষ্যে দক্ষিণের দিকে চলো শিরোনামে পরিকল্পনা রচনার কথা জানান। তাঁর মতে পুণঃএকত্রিকরণের অর্জনের জন্য মার্কিন যুক্তরাষ্ট্রের সাথে যুদ্ধ করা অপরিহার্য হয়ে পড়েছে। কিন্তু চীন ও সোভিয়েত ইউনিয়ন - উভয় পক্ষ থেকেই এর বিরোধিতা করা হয়। দক্ষিণে অবস্থানকারী সমাজতন্ত্রপন্থীদেরকে অর্থনৈতিক সঙ্কট মোকাবেলায় মিতব্যয়ীতার কথা বলা হয়। ট্রুং চিনের নেতৃত্বে বেইজিংপন্থীদেরকে উত্তরে প্রথম ও লি দুয়ানের নেতৃত্বে দক্ষিণে প্রথম হিসেবে নেতৃত্ব বিভক্ত হয়ে পড়ে।
দক্ষিণ ভিয়েতনামে অস্থিতিশীল অবস্থা সৃষ্টির লক্ষ্যে ২০ ডিসেম্বর, ১৯৬০ তারিখে ন্যাশনাল লিবারেশন ফ্রন্ট উত্তর ভিয়েতনামে প্রতিষ্ঠিত হয়। মার্কিন রাষ্ট্রপতি জন এফ. কেনেডি নভেম্বর, ১৯৬১ সালে দক্ষিণ ভিয়েতনামে মার্কিন সেনা বৃদ্ধির কথা জানান। ডিসেম্বর, ১৯৬১ সালে ৩৫ হেলিকপ্টারে সাইগনে ইউএসএস কোর অবতরণ করেন। ১৯৬২-এর মাঝামাঝি সময়ে বারো হাজার মার্কিন সেনা পরামর্শক অবস্থান করছিলেন। ১৯৬২ সালে বিশেষ যুদ্ধ ও কৌশলগত আত্মরক্ষা নীতির মাধ্যমে সাইগন অগ্রসর হয়। কিন্তু ১৯৬৩ সালে ভিয়েত কং তাদের সামরিক শক্তিকে ফিরে পায়। জানুয়ারি, ১৯৬৩ সালে আপ বাকে দক্ষিণ ভিয়েতনামী বাহিনীর বিপক্ষে ভিয়েত কং তাদের প্রথম সামরিক বিজয় লাভ করে।
কফিশপ (নেদারল্যান্ডস)
থাম্ব| [[আমস্টারডাম|আমস্টারডামে কফিশপ, নেদারল্যান্ডস]] থাম্ব| কফিশপ লাইসেন্স কফিশপ নেদারল্যান্ডসে এমন প্রতিষ্ঠান যেখানে জনসাধারণের দ্বারা ব্যক্তিগত সেবনের জন্য গাঁজা বিক্রি স্থানীয় কর্তৃপক্ষ সহ্য করে।
ভিয়েত কং
ইতিহাস
১৯৬৮ সালে তেতে আক্রমণ চালিয়ে পিএলএএফ শতাধিক দক্ষিণ ভিয়েতনামীকে হত্যা করে। তন্মধ্যে সাইগনে মার্কিন দূতাবাসেও তারা আঘাত হানে। এরফলে বিশ্বের গণমাধ্যমে কয়েক সপ্তাহ প্রধান আলোচনার বিষয় হয়ে দাঁড়ায়। পরবর্তীতে উত্তর ভিয়েতনামীদের আধিপত্যবাদী আক্রমণ পরিচালিত হয়।
কফিশপ (নেদারল্যান্ডস)
নেদারল্যান্ডসের ড্রাগ নীতির অধীনে, লাইসেন্সকৃত কফিশপগুলি দ্বারা স্বল্প পরিমাণে গাঁজা পণ্য বিক্রয় অনুমোদিত। এর মধ্যে বেশিরভাগই পানীয় এবং খাবার পরিবেশন করে। কফিশপগুলিকে অ্যালকোহল বা অন্যান্য মাদক পরিবেশন করার অনুমতি দেওয়া হয় না এবং যদি তারা অপ্রাপ্তবয়স্কদের কাছে নরম মাদক, শক্ত মাদক বা অ্যালকোহল বিক্রি করতে দেখা যায় তবে বন্ধ হয়ে যাওয়ার ঝুঁকি রয়েছে৷ গাঁজা বিক্রির লাইসেন্স দেওয়ার ধারণাটি ১৯৭০-এর দশকে শক্ত এবং নরম মাদককে আলাদা রাখার সুস্পষ্ট উদ্দেশ্যে চালু করা হয়েছিল।
ভিয়েত কং
বিলুপ্তি
ভিয়েত কংয়ের শীর্ষস্থানীয় কমান্ডার ও পিআরজি প্রতিরক্ষামন্ত্রী ট্রান ভন ট্রা দক্ষিণে অভিযান পরিচালনার জন্য ডেপুটি চীফ অব স্টাফ নিযুক্ত হয়েছিলেন। যুদ্ধসম্পর্কীয় ভিয়েতনামের ইতিহাসের বিষয়ে আনুষ্ঠানিকভাবে জানানো হয় যে, লিবারেশন আর্মি অব সাউথ ভিয়েতনাম [ভিয়েত কং] পিপলস আর্মি অব ভিয়েতনামের অংশ ছিল। উত্তর ও দক্ষিণ ভিয়েতনাম একীভূত হয়ে সমাজতান্ত্রিক ভাবধারার সরকার গঠিত হলে ১৯৭৬ সালে আনুষ্ঠানিকভাবে সংগঠনটির বিলুপ্তি ঘটে।
কফিশপ (নেদারল্যান্ডস)
একজন ওলন্দাজ বিচারক রায় দিয়েছেন পর্যটকদের ২০১২ সালে প্রয়োগ করা নিষেধাজ্ঞার অংশ হিসাবে গাঁজা ক্যাফেতে প্রবেশে আইনত নিষিদ্ধ করা যেতে পারে। সিটি কাউন্সিলগুলি এই নিষেধাজ্ঞা কার্যকর করবে কি না তা বেছে নিতে পারে। এই নিষেধাজ্ঞা শুধুমাত্র দক্ষিণ নেদারল্যান্ডের কয়েকটি পৌরসভা মান্য করে।
মাস্ট্রিচের সিটি কাউন্সিল পর্যটকদের কফিশপ পরিদর্শনের অনুমতি দেয়, তবে একজন বাদে সবাই শুধুমাত্র স্থানীয় বাসিন্দাদের অনুমতি দেওয়ার জন্য একটি স্বেচ্ছাসেবী চুক্তি করেছে, যেগুলিকে ১৫০ কিলোমিটার ব্যাসার্ধের মধ্যে বসবাসকারী মানুষ হিসাবে সংজ্ঞায়িত করা হয় (বেলজিয়াম এবং জার্মানির স্থানীয় লোকেরা এখনও অনুমোদিত)। আমস্টারডাম শহর এবং নেদারল্যান্ডের অন্যান্য অংশে এই নিষেধাজ্ঞা কার্যকর করা হয় না।
তথ্যসূত্র
<references group="" responsive="0">
হরিপুর তেহসিল
হরিপুর তেহসিল একটি তেহসিল যা পাকিস্তানের খাইবার পাখতুনখোয়ার, হরিপুর জেলা অবস্থিত। তেহসিলটি প্রশাসনিকভাবে ৩৭টি ইউনিয়ন পরিষদে বিভক্ত।
ইতিহাস
ব্রিটিশ শাসনামলে এক শতাব্দী আগে সংকলিত ভারতের ইম্পেরিয়াল গেজেটিয়ার দ্বারা তেহসিলটি বর্ণনা করা হয়েছিল:
খাইবার পাখতুনখোয়ার হাজারা জেলার হরিপুর তেহসিল ৩৩°৪৪′ ও ৩৪°১৮′ উত্তর এবং ৭২°৩৩′ ও ৭৩°১৪′ পশ্চিমের এর মধ্যে অবস্থিত, যার আয়তন ৬৫৭ বর্গ মাইল। এটি উত্তর-পশ্চিমে সিন্ধু দ্বারা আবদ্ধ। তেহসিলটি ১,৫০০ থেকে ৩,০০০ ফুট উঁচু একটি ঢালু সমভূমি নিয়ে গঠিত, যার মধ্য দিয়ে সিরান এবং হাররোহ প্রবাহিত হয়। সমতল জুড়ে এখানে-সেখানে নিচু পাহাড় রয়েছে। ১৯০১ সালে জনসংখ্যা ছিল ১৫১,৬৩৮ জন, যা ১৮৯১ সালে ১৪২,৮৫৬ জন। হরিপুর শহরে (জনসংখ্যা ৫,৫৭৮ জন) এটির সদর দপ্তর ও ৩১১টি গ্রাম রয়েছে। ১৮৯১  ১৯০৩-০৪ সালে জমি রাজস্ব ও উপকরের পরিমাণ ছিল ১,৭২,০০০ রুপি।
আয়তাকার ফাংশন
ডান|থাম্ব|300x300পিক্সেল| আয়তক্ষেত্রাকার ফাংশন আয়তাকার ফাংশন বা আয়তক্ষেত্রাকার ফাংশন বা আয়তক্ষেত্র ফাংশন (Rectangular function, উচ্চারণ: রেকট্যাঙ্গুলার ফাংশন), যা রেক্ট ফাংশন, পাই ফাংশন, গেট ফাংশন, ইউনিট পালস, বা নরমালাইজড বক্সকার ফাংশন নামেও পরিচিত, নিম্নরূপে সংজ্ঞায়িত হয়ে থাকে:
এ ফাংশনের বিকল্প সংজ্ঞা হিসেবে কে ০, ১, বা অনির্ধারিত রূপে প্রকাশ করা হয়।
বক্সকার ফাংশনের সাথে সম্পর্ক
আয়তাকার ফাংশনটি আরও অধিকতর সাধারণ বক্সকার ফাংশনের একটি বিশেষ রূপ:
যেখানে u একটি হেভিসাইড স্টেপ ফাংশন; ফাংশনটি X-কে কেন্দ্র করে আছে এবং এর সময়কাল Y, যা X-Y/2 থেকে X+Y/2 পর্যন্ত বিস্তৃত।
আয়তাকার ফাংশনের ফুরিয়ার রূপান্তর
আয়তাকার ফাংশনের একক ফুরিয়ার রূপান্তর হলো:
যা পাওয়া যায় সাধারণ কম্পাঙ্ক f ব্যবহার করে, এবং
ডান|থাম্ব|400x400পিক্সেল| নরমালাইজড sinc(x) ফাংশন (অর্থাৎ sinc(πx)), তার বর্ণালীর বিভিন্ন কম্পাঙ্কের উপাদানগুলির সাথে। যা পাওয়া যায় কৌণিক কম্পাঙ্ক ω ব্যবহার করে, যেখানে sinc function হলো সিঙ্ক ফাংশনের নরমালাইজ করা হয়নি এমন রূপ।
ত্রিভুজাকার ফাংশনের সাথে সম্পর্ক
আমরা ত্রিভুজাকার ফাংশনকে দুটি আয়তাকার ফাংশনের কনভোলিউশন হিসাবে সংজ্ঞায়িত করতে পারি:
সম্ভাব্যতায় ব্যবহার
আয়তক্ষেত্রাকার ফাংশনটিকে একটি সম্ভাব্যতা ঘনত্ব ফাংশন হিসাবে দেখা যায়। এটি একটি অবিচ্ছিন্ন সুষম বণ্টনের বিশেষ ক্ষেত্র, যেখানে । বৈশিষ্ট্যবাহী ফাংশন টি হল:
যেখানে \sinh(t) একটি হাইপারবোলিক সাইন ফাংশন।
মূলদীয় আনুমানিকতা
পালস ফাংশনকে একটি মূলদীয় ফাংশনের সীমা হিসাবেও প্রকাশ করা যেতে পারে এভাবে:
বৈধতার প্রমাণ
প্রথমত, আমরা বিবেচনা করি এর ক্ষেত্রে কী ঘটে। লক্ষ্য করা যায় যে (2t)^{2n} রাশিটি পূর্ণসংখ্যার n-এর জন্য সবসময় ধনাত্মক। তবে, 2t<1 এবং অতঃপর (2t)^{2n} বড় n-এর জন্য শূন্যের কাছে পৌঁছায়।
দ্বিতীয়ত, আমরা বিবেচনা করি এর ক্ষেত্রে কী ঘটে। লক্ষ্য করা যায় যে (2t)^{2n} রাশিটি পূর্ণসংখ্যা n এর জন্য সবসময় ধনাত্মক। তবে, 2t>1 এবং তাই বড় n এর জন্য (2t)^{2n} এর মান অনেক বড় হয়।
এর মাধ্যমে বলা যায় যে:
তৃতীয়ত, আমরা বিবেচনা করি এর ক্ষেত্রে কী ঘটে। সমীকরণে প্রতিস্থাপন করলে দেখা যায় যে:
২০১৯-এ কাঠমান্ডুতে বোমা হামলা
২০১৯ সালের ২৬ মে তে নেপালের রাজধানী কাঠমান্ডুতে তিনটি বোমা বিস্ফোরিত হয়। এতে চারজন নিহত ও আটজন আহত হয়। প্রথম বোমাটি বিস্ফোরিত হয় কাঠমান্ডুর ঘাত্তেকুলো আবাসিক এলাকার একটি বাড়িতে, যাতে একজন লোক নিহত হয়। পরের বিস্ফোরণটি হয় এক নরসুন্দরের দোকানের নিকটে, যাতে তিন জন লোক মারা যায়। শেষের বিস্ফোরণটি হয় কাঠমান্ডুর থানকোট এলাকায়, যাতে দুইজন লোক আহত হয়।
দায় স্বীকার
নেপালি সমাজতান্ত্রিক দল (মাওবাদী) ২৭ মে তে বোমা হামলার দায় স্বীকার করে বিবৃতি প্রদান করে।
এরিক কনভেইস অ্যান ইমোশন
এরিক একটি আবেগ প্রকাশকারী হাস্যরসাত্মক ওয়েবসাইট যেখানে সাইটের মালিক এরিক উ (জন্ম ১৯৭৬ বা ১৯৭৭ ) আবেগের জন্য অনুরোধ করেন, এবং তারপর আবেগ প্রকাশ করে নিজের ছবি পোস্ট করেছেন।
বর্ণনা
সাইটটিতে এরিক উ-এর ছবি দেখানো হয়েছে যা পাঠকদের অনুরোধ করা প্রায় ৩০০টি তথাকথিত "আবেগ" প্রকাশ করে। যদিও আপলোড করা প্রথম দিকের ছবিগুলিতে সুখ, ক্রোধ এবং ভয়ের মতো ঐতিহ্যগত আবেগগুলিকে চিত্রিত করা হয়েছে, তবে অন্যান্য মানসিক অবস্থা ("সংরক্ষিত", "ফ্লার্টেটিয়াস") এবং অ-মানসিক উপাদান সহ রাজ্যগুলি ("মনস্তাত্ত্বিক দৃষ্টি", "হাঁচি আসছে) অন্তর্ভুক্ত করার সুযোগ দ্রুত প্রসারিত হয়েছে।" )। কিছু চিত্র খুব নির্দিষ্ট পরিস্থিতিতে এরিকের কল্পিত প্রতিক্রিয়া প্রদর্শন করে যেমন "একটি প্রযুক্তি সহায়তা লাইনে কাজ করা, আপনার ৫০০ তম কলের উত্তর দেওয়া যিনি দাবি করেন যে তিনি ইমেল পাঠাতে পারবেন না", বা "আমি এরিককে আহত হতে দেখতে চাই" এর মতো শারীরিক কার্যকলাপের কল্পনা করে শারীরিকভাবে বিশেষ করে, সে লম্বা সিঁড়ি থেকে পড়ে যায়...যেমন দ্য এক্সরসিস্ট বা অন্য কিছু"। এরিক মাঝে মাঝে পরামর্শের সাথে অভিনয় করে, যেমন " স্টোনড " তাকে পাথর দিয়ে আঘাত করা দেখায় এবং "বিলম্বিতকরণ" লেবেল করা হয়েছিল এখনও শেষ হয়নি।
ইতিহাস
এরিক উ ১৯৯৮ সালে সাইটটি প্রতিষ্ঠা করেছিলেন, ফ্লোরিডা বিশ্ববিদ্যালয়ে অধ্যয়নের সময় একঘেয়েমির সময়কালে।একটি প্রতিবেদন অনুসারে, তিনি "তার পিসিতে একটি ক্যামকর্ডার লাগিয়েছিলেন এবং এটি দিয়ে কী করবেন তা ভেবেছিলেন"।এরিক সিলিকন ভ্যালিতে ওয়েবমাস্টার হওয়ার পর এটি আপডেট করতে থাকে।
জুলাই ২০০৩ এর জন্য, এরিক প্রতি মঙ্গলবার নতুন আবেগ দিয়ে ওয়েবসাইট আপডেট করার প্রতিশ্রুতি দিয়েছিল। তার কারণ ছিল "কেন মঙ্গলবার? সহজ, কারণ শক্তিশালী খারাপ ইমেলগুলি সোমবার হয়। মঙ্গলবার দেখা হবে!" ( স্ট্রং ব্যাড ইমেল হল Homestarrunner.com- এর সবচেয়ে জনপ্রিয় বৈশিষ্ট্য)। দ্য ব্রাদার্স চ্যাপস, হোমস্টার রানারের স্রষ্টা এবং তাদের বেশ কয়েকটি চরিত্র সাইটে ফুটবল গেম অ্যাডভেঞ্চারে উপস্থিত হয়েছে। এই ক্যামিওগুলির মধ্যে কিছু চিহ্নিত করা কঠিন: দ্য চিট একটি জুতার তলায় প্রদর্শিত হয়, উদাহরণস্বরূপ।
এরিক ১০ অগাস্ট, ২০০৪-এ আবেগ যোগ করা বন্ধ করে দেন, ২৯ ডিসেম্বর রিপোর্ট করেন যে তার সার্ভার একটি "তুচ্ছ বিষয়" ছিল এবং তিনি পরে সম্পূর্ণ বিশ্লেষণ করবেন। জানুয়ারি ২, ২০০৫-এ, এরিক ঘোষণা করেন যে তার ওয়েবসাইট "বন্ধ" করা হয়েছে,তা কিছু আপগ্রেডের মধ্য দিয়ে যাচ্ছে, এবং শীঘ্রই চালু করা হবে। ২৫ ডিসেম্বর, ২০০৫-এ, সাইটটি জানুয়ারির পর প্রথমবারের মতো আপডেট করা হয়, "দ্য মল" নামে একটি নতুন অ্যাডভেঞ্চার যোগ করে। এর পরে এটি ব্যাপকভাবে গৃহীত হয়েছিল যে সাইটটি পরিত্যক্ত করা হয়েছে, একজন ছাত্র সাংবাদিক এটিকে প্রমাণ হিসাবে উদ্ধৃত করেছেন যে YouTube- এর কমেডি বৈশিষ্ট্যের আরও নৈরাজ্যকর ব্র্যান্ডের দ্বারা " অট্যুর-স্টাইল " হাস্যরস সাইটগুলি স্থানচ্যুত হচ্ছে।
যাইহোক, এরিক ২১শে জুলাই, ২০০৬-এ একটি নতুন নিউজ এন্ট্রি পোস্ট করেন, একটি নিয়মিত আপডেট করা ওয়েবসাইটের সম্ভাবনাকে নবায়ন করে। আরেকটি আপডেট ১ এপ্রিল, ২০০৮-এ একটি নতুন অ্যাডভেঞ্চারের সাথে পোস্ট করা হয়েছিল।
১২ এপ্রিল, ২০২০-এ ওয়েবসাইটটি এখন মুছে ফেলা YouTube চ্যানেল UnusAnnus-এ উপস্থিত হয়েছিল। এরিক উ তার টুইটারে বিষয়টি স্বীকার করেছেন।
স্বীকৃতি
এরিক বলেছেন যে তিনি কখনই সাইটটি প্রচার করার চেষ্টা করেননি, তবে এটির প্রতিষ্ঠার দুই বছরের মধ্যে অনুকূল প্রেস বিজ্ঞপ্তি এবং একটি বিবিসি রেডিও সাক্ষাত্কার উপস্থিত হয়েছিল।  মে ২০০০ এর মধ্যে এরিক প্রতিদিন ১০০ টিরও বেশি অনুরোধ এবং ১০০০ হিট পেয়েছিলেন এবং ডিসেম্বর ২০০২ সাল নাগাদ সাইটটি "জার্মানী, যুক্তরাজ্য, হাঙ্গেরি, স্পেন, ইতালি এবং চেক প্রজাতন্ত্রের মিডিয়া" দ্বারা কভার করা হয়েছিল।
2003 সালে, সাইটটি হাস্যরস বিভাগে ওয়েবি পুরস্কারের জন্য মনোনীত পাঁচজনের মধ্যে একটি ছিল। সান ফ্রান্সিসকো ক্রনিকলের পিটার হার্টলবকে সে বছর "সেরাদের মধ্যে একজন" হিসেবে চিহ্নিত করা সত্ত্বেও (একই বিভাগে Whitehouse.org সহ), এটি ওয়েবকমিক গেট ইওর ওয়ার অনের কাছে হেরে যায়।
১৮১২
১৮১২ গ্রেগরীয় বর্ষপঞ্জীর একটি অধিবর্ষ।
সৈয়দপুর ইউনিয়ন, শিবগঞ্জ
সৈয়দপুর ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
অবস্থান
বগুড়া জেলা থেকে উত্তর-পূর্ব পাশে এবং বগুড়া জেলার শেষ সীমান্তে সৈয়দপুর ইউনিয়ন অবস্থিত। এই ইউনিয়নের উত্তরে গাইবান্ধা জেলার গোবিন্দগঞ্জ উপজেলা, পূর্বে শালমারা ইউনিয়ন পশ্চিমে মোকামতলা ইউনিয়ন এবং উত্তরে কোচার শহর ইউনিয়ন অবস্থিত।
আয়তন
এই ইউনিয়নের মোট আয়তন ৬৬১৫ একর।
ইতিহাস
সৈয়দপুর ইউনিয়ন একটি ঐতিহ্যবাহী ইউনিয়ন। এই ইউনিয়নটি ঐতিহ্য বহন করে আছে। এই ইউনিয়নে সৈয়দ বংশের খুব প্রভাব ছিল বলে জানা যায়। তাই গ্রামের নামকরণ করা হয় সৈয়দগ্রাম এবং এর নামানুসারে ইউনিয়নেরও নামকরণ করা হয়।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৪,৩১৪ জন।
শিক্ষা
সাক্ষরতার হার ২৫.১%
জনপ্রতিনিধি
ইউনিয়নের বর্তমান চেয়ারম্যান মাহমুদ হোসেন তৌফিক
দর্শনীয় স্থান
সৈয়দপুর ইউনিয়নে তেমন দর্শনীয় স্থান নেই। তবে এখানে অভিরামপুর নামক গ্রামে সোনাতলা রাস্তা সংলগ্ন ৩ গুম্বুজ বিশিষ্ট একটি ঐতিহ্যবাহী মসজিদ আছে। যা প্রায় ৩০০ বছরের পুরাতন স্মৃতি বহন করে আসছে। এছাড়াও দর্শনীয় স্থান হিসাবে পরিচিত ছিল গাংনগর নামক একটি গ্রাম। যেখানে প্রাচীন কাল হতে প্রতি বৈশাখ মাসে ১০/১৫ দিন যাবত মেলা বসত। বর্তমানে, মেলাটি প্রতি বছর পহেলা বৈশাখে শুরু হয়ে ৫/৭দিন বিদ্যমান থাকে।
হাফিজ সায়েদ খান
হাফিজ সায়েদ খান (১৯৭২ - ২৬ জুলাই ২০১৬) একজন ইসলামী জঙ্গি ছিলেন। যিনি খোরাসান প্রদেশের ইসলামিক স্টেটের আমির হিসাবে দায়িত্ব পালন করেছিলেন, যে দলটি আফগানিস্তান ও পাকিস্তানে  ২০১৫ সালের জানুয়ারি থেকে ২০১৬ এর জুলাইয়ে  তার  মৃত্যুর আগে পর্যন্ত সক্রিয় ছিল। ২০১৫ এর আগে, হাফিজ সায়েদ খান তেহরিক-ই-তালিবান নামক যোদ্বা গোষ্ঠীর  পাকিস্তান অঞ্চলের সিনিয়র কমান্ডার ছিলেন এবং মূলত একজন আফগান তালেবান সদস্য ছিলেন।
ইতিহাস
জানা যায়, ফারুক খান নামে তার গ্রামের এক ব্যক্তি তার আত্মীয়ের সাথে সায়েদের বিয়ের ব্যবস্থা করেছিল। সায়েদের  স্ত্রীসহ দুটি পুত্র এবং একটি কন্যাসন্তান রয়েছে এবং ফারুকের মতে, সায়েদ পরবর্তী জীবনে উত্তর ওয়াজিরিস্তান অঞ্চলে দ্বিতীয় বিয়ে করেছিলেন।
ইসলামী জঙ্গিবাদ
১১ ই সেপ্টেম্বরের হামলার পরে সায়েদ আফগান তালেবানদের সাথে আফগানিস্তানে মার্কিন যুক্তরাষ্ট্রের আগ্রাসনের বিরুদ্ধে লড়াই করতে কাবুল গিয়েছিল। তিনি ঐসময়ে দুই বছর কাবুলে ছিলেন।
২০০৯ সালের আগস্টে বায়তুল্লাহ মাহসুদ আমেরিকান ড্রোন হামলায় নিহত হন। টিটিপির নেতৃত্ব নিয়ে বিতর্ক দেখা দিয়েছিল। কিছু কমান্ডার হাকিমুল্লাহ মাহসুদকে নেতৃত্বের দায়িত্ব নিতে চেয়েছিলেন, এবং তিনি চেয়েছিলেন তার সহযোগী ওয়ালি উর রহমান নেতা হোক। উপজাতি বিষয়ক প্রখ্যাত বিশ্লেষক আবদুল সবুর খানের মতে, "বায়তুল্লাহর হত্যার পরে টিটিপি দুটি দলে বিভক্ত হয়ে যায় এবং এই বিভাজনে সায়েদ মনঃক্ষুণ্ন হয়েছিল," ২০১৩ সালে হাকিমুল্লাহ নিজে আমেরিকান ড্রোন হামলায় নিহত হন। আবদুল সবুর খানের মতে, " টিটিপি প্রধান পদের তিনজন শীর্ষ  প্রার্থীর একজন ছিলেন সায়েদ  তাই যখন ফজলুল্লাহকে মনোনীত করা হয়,তখন তিনি হতাশ হয়ে পড়েন। "
মৃত্যু
১২ জুলাই ২০১৫-তে, আফগান গোয়েন্দা সংস্থা, জাতীয় সুরক্ষা অধিদফতর দাবি করেছিল যে গুপ্তচর সংস্থার সরবরাহিত গোয়েন্দাদের সাথে সমন্বয় করে মার্কিন নেতৃত্বাধীন জোট বাহিনী দ্বারা পরিচালিত একটি ধর্মঘটে সায়েদকে হত্যা করা হয়েছে, যদিও আমেরিকা কখনই এ জাতীয় কোনো অভিযানের ব্যপারে স্বীকার করেনি।আই.এসের প্রবীণ নেতা আবদুল রহিম মুসলিম দোস্তের মতে ইসলামিক স্টেট এই দাবি প্রত্যাখ্যান করেছে, তবে এই ধর্মঘট শহীদুল্লাহ শহীদ ও গুল জামানকে হত্যা করেছে।
মকবুল সালমান
মকবুল সালমান হলেন একজন ভারতীয় চলচ্চিত্র অভিনেতা যিনি মূলত মালায়ালম সিনেমাতে কাজ করে থাকেন। তিনি হলেন বিখ্যাত মালায়ালাম অভিনেতা মাম্মূত্তী এর ভাতিজা এবং টেলিভিশন অভিনেতা ইব্রাহিম কুট্টির পুত্র। তিনি ২০১২ সালের এ,একে, সজনের পরিচালিত সিনেমা অসিরাভিতু ছোট একটি চরিত্রে অভিনয়ের মাধ্যেম চলচ্চিত্রে পদার্পণ করেন। পরবর্তীতে অনিশ উপাসনার পরিচালিত ২০১২ সালের মালায়ালাম সিনেমা ম্যাটিনী চলচ্চিত্রে প্রধান চরিত্রে অভিনয় করেন।
প্রাথমিক জীবন এবং পরিবার
মকবুল সালমান কত্তায়াম কেরালায় ২ জুন ১৯৮৮ তারিখে টেলিভিশন অভিনেতা পি,আই, ইব্রাহিম কুট্টি এবং সামিনা ইব্রাহিম কুট্টির ঘরে জন্মগ্রহণ করেন। তিনি হলেন বিখ্যাত মালায়ালম চলচ্চিত্র তারকা মাম্মূত্তী এর ভাতিজা, মকবুলের স্কুল জীবন থেকে অভিনয় প্রতি প্রবল আগ্রহ ছিল। তিনি বেঙ্গালুরু গবেষণায় মনোনিবেশ এবং অক্সফোর্ড কলেজ থেকে হোটেল ম্যানেজমেন্টে স্নাতক ডিগ্রী লাভ করেন।
মকবুল সালমানের এর চাচাত ভাই দালকার সালমান হলেন মালায়ালম চলচ্চিত্রের সবচেয়ে সফল সমসাময়িক অভিনেতাদের মধ্যে জনপ্রিয় একজন। সালমানের তানিয়া ফাতিমা নামে একটি বোন আছে।